ՀԱՎԵԼՎԱԾ

Եվրասիական տնտեսական հանձնաժողովի կոլեգիայի  
2015 թվականի մայիսի 12-ի   
թիվ 47 որոշման

**ՓՈՓՈԽՈՒԹՅՈՒՆՆԵՐ**

**Եվրասիական տնտեսական հանձնաժողովի կոլեգիայի 2013 թվականի հունիսի 25-ի թիվ 144 որոշման մեջ կատարվող**

1. Անվանման մեջ «Մաքսային միության եւ Միասնական տնտեսական տարածքի» բառերը փոխարինել «Եվրասիական տնտեսական միության» բառերով։

2. Նախաբանի մեջ «Համաձայնեցված մակրոտնտեսական քաղաքականության մասին 2010 թվականի դեկտեմբերի 9-ի համաձայնագրի 6-րդ հոդվածի 1-ին կետի» բառերը փոխարինել «Համաձայնեցված մակրոտնտեսական քաղաքականություն անցկացնելու մասին արձանագրության 4-րդ կետի («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 14 հավելված)» բառերով:

3. 1-ին կետում «Մաքսային միության եւ Միասնական տնտեսական տարածքի» բառերը փոխարինել «Եվրասիական տնտեսական միության» բառերով։

4. Նշված որոշմամբ հաստատված «Մաքսային միության եւ Միասնական տնտեսական տարածքի անդամ պետությունների տնտեսական զարգացման կայունությունը որոշող մակրոտնտեսական ցուցանիշների հաշվարկման մեթոդիկան» եւ դրա հավելվածները շարադրել հետեւյալ խմբագրությամբ.

ՀԱՍՏԱՏՎԱԾ Է

Եվրասիական տնտեսական հանձնաժողովի կոլեգիայի  
2013 թվականի հունիսի 25-ի   
թիվ 144 որոշմամբ (Եվրասիական տնտեսական հանձնաժողովի կոլեգիայի 2015 թվականի մայիսի 12-ի   
թիվ 47 որոշման խմբագրությամբ)

**ՄԵԹՈԴԻԿԱ**

**Եվրասիական տնտեսական միության անդամ պետությունների տնտեսական զարգացման կայունությունը որոշող մակրոտնտեսական ցուցանիշների հաշվարկման**

1. Սույն Մեթոդիկան մշակված է «Համաձայնեցված մակրոտնտեսական քաղաքականություն անցկացնելու մասին» արձանագրության 4-րդ կետին համապատասխան («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 14 հավելված):

Եվրասիական տնտեսական միության անդամ պետությունների (այսուհետ՝ անդամ պետություններ) տնտեսական զարգացման կայունությունը որոշող մակրոտնտեսական ցուցանիշների հաշվարկման համար մեթոդոլոգիական հիմք են հանդիսանում Ազգային հաշիվների համակարգը (1993 թվական) եւ Արժույթի միջազգային հիմնադրամի առաջարկությունները՝ շարադրված հետեւյալ փաստաթղթերում. «Պետական ֆինանսների վիճակագրության ուղեցույց» (2001 թվական), «Արտաքին պարտքի վիճակագրություն. ուղեցույց՝ կազմողների եւ օգտագործողների համար» (2003 թվական), «Սպառողական գների ինդեքսի ուղեցույց. տեսություն եւ պրակտիկա (2007 թվական):

2. Սույն Մեթոդիկան կիրառվում է Եվրասիական տնտեսական հանձնաժողովի (այսուհետ՝ Հանձնաժողով) եւ անդամ պետությունների կողմից` համադրելի պայմաններում անդամ պետությունների տնտեսական զարգացման կայունությունը որոշող հետեւյալ մակրոտնտեսական ցուցանիշների հաշվարկման համար`

ա) պետական կառավարման հատվածի համախմբված բյուջեի պակասուրդ (դեֆիցիտ) (հավելուրդ (պրոֆիցիտ)).

բ) պետական կառավարման հատվածի պարտք.

գ) գնաճի մակարդակ (սպառողական գների ինդեքս):

3. Սույն Մեթոդիկայում օգտագործվում են հասկացություններ, որոնք ունեն հետեւյալ իմաստը՝

ոչ պայմանական պարտքային պարտավորություններ՝ սահմանված ժամկետում հիմնական պարտքի գումարի վճարման վերաբերյալ պետական կառավարման հատվածին ներկայացվող վարկատուի դրամական պահանջներ, որոնք ենթակա են անվերապահորեն կատարման եւ որոնց թվին դասվում են.

վարկային համաձայնագրերն ու պայմանագրերը, այդ թվում՝ պարտքային պարտավորությունների երկարաձգման եւ վերակառուցման վերաբերյալ համաձայնագրերն ու պայմանագրերը,

արժեթղթերի թողարկման միջոցով իրականացվող փոխառությունները,

այլ ոչ պայմանական պարտավորություններ, որոնք անդամ պետության օրենսդրությամբ դասվում են պարտքային պարտավորությունների շարքին,

սոցիալական կարիքների համար վճարներ (հատկացումներ)՝ սոցիալական ապահովության հիմնադրամ եւ (կամ) կառավարման կենտրոնական մարմինների բյուջե փաստացի կամ պայմանականորեն հաշվարկված մուտքեր՝ գործատուների կողմից, որոնք միջոցներ են փոխանցում իրենց աշխատողների անունից կամ ոչ վարձու աշխատողների կամ չզբաղված անձանց կողմից, որոնք միջոցներ են փոխանցում իրենց անունից.

պետական կառավարման հատվածի արտաքին պարտք՝ անդամ պետության օրենսդրությանը համապատասխան՝ արտաքին պարտքային պարտավորությունների թվին դասվող՝ պետական կառավարման հատվածի ճանաչված եւ չմարված ոչ պայմանական պարտքային պարտավորությունների մնացորդ՝ կոնկրետ օրվա դրությամբ՝ բացառությամբ համախմբելի դիրքերի մասով փոխկապակցված ցուցանիշների.

պետական կառավարման հատվածի ներքին պարտք՝ անդամ պետության օրենսդրությանը համապատասխան՝ ներքին պարտքային պարտավորությունների թվին դասվող՝ պետական կառավարման հատվածի ճանաչված եւ չմարված ոչ պայմանական պարտքային պարտավորությունների մնացորդ՝ կոնկրետ օրվա դրությամբ՝ բացառությամբ համախմբելի դիրքերի մասով փոխկապակցված ցուցանիշների.

պետական կառավարման հատվածի համախմբված բյուջեի պակասուրդ (հավելուրդ)՝ պետական կառավարման հատվածի համախմբված բյուջեի ծախսերի գերազանցումը եկամուտներին՝ հաշվի առնելով ոչ ֆինանսական ակտիվների հետ գործառնությունները (պետական կառավարման հատվածի համախմբված բյուջեի եկամուտների գերազանցումը ծախսերին՝ հաշվի առնելով ոչ ֆինանսական ակտիվների հետ գործառնությունները).

պետական կառավարման հատվածի պարտք՝ պետական կառավարման հատվածի ճանաչված եւ չմարված ոչ պայմանական արտաքին ու ներքին պարտքային պարտավորությունների մնացորդ` կոնկրետ օրվա դրությամբ՝ բացառությամբ համախմբելի դիրքերի մասով փոխկապակցված ցուցանիշների.

պետական կառավարման հատվածի համախմբված բյուջեի եկամուտներ (ծախսեր)՝ պետական կառավարման հատվածի համախմբված բյուջեում ներառվող գործառնությունների բոլոր տեսակները, որոնք հանգեցնում են պետական կառավարման հատվածի ակտիվների զուտ արժեքի բարձրացմանը (նվազմանը).

պետական կառավարման հատվածի համախմբված բյուջե՝ պետական կառավարման հատվածի դրամական ֆոնդ՝ բացառությամբ համախմբելի դիրքերի մասով փոխկապակցված ցուցանիշների.

ազգային (պահուստային) ֆոնդ՝ կառավարման կենտրոնական մարմինների բյուջեի այն միջոցների մի մասը, որոնք կենտրոնացվում են հատուկ հաշիվներում եւ ենթակա են առանձնացված հաշվառման ու կառավարման՝ անդամ պետության մակրոտնտեսական կայունության եւ տնտեսության զարգացման ապահովմանն ուղղված խնդիրների լուծման համար.

ոչ ֆինանսական ակտիվների հետ գործառնություններ՝ հիմնական ֆոնդեր, նյութական շրջանառու միջոցների պաշարներ, արժեքներ եւ չարտադրված ակտիվներ ներառող ոչ ֆինանսական ակտիվների պաշարների փոփոխությանը հանգեցնող գործառնություններ (ձեռքբերումներից հանած ելքեր).

ֆինանսական ակտիվների հետ գործառնություններ՝ ֆինանսական պահանջներ, մոնետար ոսկի եւ Արժույթի միջազգային հիմնադրամի կողմից բաշխման կարգով տրամադրվող փոխառության հատուկ իրավունքներ (ՓՀԻ) ներառող ֆինանսական ակտիվների պաշարների փոփոխությանը հանգեցնող գործառնություններ (ձեռքբերումներից հանած ելքեր).

պարտավորությունների հետ գործառնություններ՝ պարտավորությունների պաշարների փոփոխությանը հանգեցնող գործառնություններ (ընդունումից հանած մարումներ).

պետական կառավարման հատված՝ պետական կառավարման մարմիններ, որոնք ներառում են կենտրոնական կառավարությունը (կառավարման կենտրոնական մարմիններ եւ սոցիալական ապահովության հիմնադրամ), կառավարման շրջանային մարմինները, կառավարման տեղական (մունիցիպալ) մարմինները.

սոցիալական տրանսֆերտներ՝ սոցիալական ապահովության հիմնադրամից եւ (կամ) կենտրոնական, տարածաշրջանային ու տեղական (մունիցիպալ) կառավարման մարմինների բյուջեից հատկացվող ընթացիկ նպաստներ՝ բնակչության կարիքները հոգալու համար, որոնք առաջանում են այնպիսի իրադարձություններն ի հայտ գալու դեպքում, ինչպիսիք են հիվանդությունը, աշխատանքի բացակայությունը, կենսաթոշակի անցնելը կամ ընտանեկան այլ հանգամանքներ.

լիազորված մարմիններ՝ անդամ պետությունների գործադիր իշխանության այն մարմինները, որոնց իրավասության մեջ է մտնում այդ պետությունների տնտեսական զարգացման կայունությունը որոշող մակրոտնտեսական ցուցանիշների հաշվարկը եւ (կամ) Հանձնաժողովի հետ փոխգործակցությունը՝ անհրաժեշտ տեղեկատվության տրամադրման եւ ստացման հարցերով.

գնաճի մակարդակ (սպառողական գների ինդեքս)՝ ժամանակի ընթացքում ոչ արտադրական սպառման համար տնային տնտեսությունների (բնակչության) կողմից ձեռքբերվող ապրանքների եւ ծառայությունների գնի ընդհանուր մակարդակի փոփոխություն, որը հաշվարկվում է որպես սպառողական ապրանքների եւ ծառայությունների ֆիքսված խմբի` ընթացիկ ժամանակահատվածի գներով հաշվարկված արժեքի հարաբերություն դրա նախորդ (բազիսային) ժամանակահատվածի գներով հաշվարկված արժեքի նկատմամբ.

պայմանական պարտքային պարտավորություններ՝ կոնկրետ օրվա դրությամբ ստացված եւ չմարված, պետական կառավարման հատվածի երաշխիքներով եւ երաշխավորություններով ապահովված ոչ պետական փոխառությունների գումար (եթե անդամ պետությունների օրենսդրությամբ այլ բան նախատեսված չէ).

սպառողական ապրանքների եւ ծառայությունների ֆիքսված խումբ՝ տնային տնտեսությունների (բնակչության) կողմից սպառվող, ներկայացուցչական կերպով ընտրված ապրանքների եւ ծառայությունների ցանկ՝ սահմանված ժամանակահատվածի ընթացքում դրա չփոխվող բաղկացուցիչ տարրերի որոշակի քանակական հարաբերակցությամբ.

ֆինանսական տարի՝ օրացուցային տարվա հունվարի 1-ին սկսվող եւ դեկտեմբերի 31-ին ավարտվող ժամանակահատված.

սոցիալական ապահովության հիմնադրամ՝ արտաբյուջետային կազմակերպություն, որի գործունեությունը սոցիալական ծրագրերի գործունեության ապահովումն է՝ սոցիալական կարիքների համար վճարների (հատկացումների) հաշվին բնակչությանը սոցիալական տրանսֆերտների (վճարումների) տրամադրման միջոցով, այն է՝

Բելառուսի Հանրապետությունում՝ Բելառուսի Հանրապետության աշխատանքի եւ սոցիալական պաշտպանության նախարարության բնակչության սոցիալական պաշտպանության հիմնադրամ.

Ղազախստանի Հանրապետությունում՝ «Սոցիալական ապահովագրության պետական հիմնադրամ» բաժնետիրական ընկերություն.

Ռուսաստանի Դաշնությունում՝ Ռուսաստանի Դաշնության կենսաթոշակային հիմնադրամ, Պարտադիր բժշկական ապահովագրության դաշնային հիմնադրամ, պարտադիր բժշկական ապահովագրության տարածքային հիմնադրամներ եւ Ռուսաստանի Դաշնության սոցիալական ապահովագրության հիմնադրամ:

4. Պետական կառավարման հատվածի համախմբված բյուջեի պակասուրդը (հավելուրդը) հաշվարկվում է հետեւյալ բանաձեւով՝

Պ(Հ)ՀԲ= ԵՀԲ - ԾՀԲ - ԳՈՖԱ

որտեղ՝

Պ(Հ)ՀԲ-ն՝ պետական կառավարման հատվածի համախմբված բյուջեի պակասուրդն է (հավելուրդ)՝ ազգային արժույթի միավորներով չափված.

ԵՀԲ-ն՝ պետական կառավարման հատվածի համախմբված բյուջեի եկամուտն է՝ ազգային արժույթի միավորներով չափված.

ԾՀԲ-ն՝ պետական կառավարման հատվածի համախմբված բյուջեի ծախսն է՝ ազգային արժույթի միավորներով չափված.

ԳՈՖԱ-ն՝ պետական կառավարման հատվածի համախմբված բյուջեի ոչ ֆինանսական ակտիվների հետ գործառնությունն է՝ ազգային արժույթի միավորներով չափված:

Մակրոտնտեսական ցուցանիշը, որով որոշվում է պետական կառավարման հատվածի համախմբված բյուջեի պակասուրդը (հավելուրդը) համախառն ներքին արդյունքի նկատմամբ՝ տոկոսներով, հաշվարկվում է հետեւյալ բանաձեւով՝

Պ(Հ)ՀԲ(%)= Պ(Հ)ՀԲ /ՀՆԱ x 100%,

որտեղ՝

Պ(Հ)ՀԲ (%)-ն՝ պետական կառավարման հատվածի համախմբված բյուջեի պակասուրդն է (հավելուրդը) համախառն ներքին արդյունքի նկատմամբ՝ տոկոսներով.

ՀՆԱ-ն՝ համախառն ներքին արդյունքի ծավալն է ֆինանսական տարվա ընթացիկ գներով՝ ազգային արժույթի միավորներով չափված:

Հանձնաժողովն անդամ պետության առաջարկով ինքնուրույն է հաշվարկում պետական կառավարման հատվածի համախմբված բյուջեի պակասուրդի (հավելուրդի)՝ համախառն ներքին արդյունքի նկատմամբ տոկոսներով արտահայտված մակրոտնտեսական ցուցանիշը՝ լիազորված մարմնի կողմից Հանձնաժողովին սույն Մեթոդիկային համապատասխան ներկայացվող՝ պետական կառավարման հատվածի համախմբված բյուջեի պակասուրդի (հավելուրդի) եւ համախառն ներքին արդյունքի անվանական ծավալների վերաբերյալ տեղեկատվության հիման վրա:

5. Պետական կառավարման հատվածի պարտքը հաշվարկվում է հետեւյալ բանաձեւով՝

ՊՊԿՀ=ՊԿԿՄ + ՊՏԿՄ + ՊՏ/Մ/ԿՄ - ΔՀ,

որտեղ՝

ՊՊԿՀ-ն՝ պետական կառավարման հատվածի պարտքն է.

ՊԿԿՄ-ն՝ կառավարման կենտրոնական մարմինների պարտքն է.

ՊՏԿՄ-ն՝ կառավարման շրջանային մարմինների պարտքն է.

ՊՏ/Մ/ԿՄ-ն՝ կառավարման տեղական (մունիցիպալ) մարմինների պարտքն է.

ΔՀ-ն՝ համախմբելի դիրքերի մասով փոխկապակցված ցուցանիշներն են:

Պետական կառավարման հատվածի պարտքը կազմված է պետական կառավարման հատվածի արտաքին եւ ներքին պարտքերից:

Պետական կառավարման հատվածի պարտքի կազմում չեն ընդգրկվում պետական կառավարման հատվածի պայմանական պարտքային պարտավորությունները եւ դրամավարկային կարգավորման մարմինների պարտքային պարտավորությունները:

Պետական կառավարման հատվածի պարտքի մեծությունը որոշվում է անվանական արժեքով:

Համախառն ներքին արդյունքի նկատմամբ տոկոսներով արտահայտված՝ պետական կառավարման հատվածի պարտքի մակրոտնտեսական ցուցանիշը հաշվարկվում է որպես համախառն ներքին արդյունքի նկատմամբ տոկոսներով արտահայտված՝ պետական կառավարման հատվածի արտաքին եւ ներքին պարտքի ցուցանիշների արժեքների գումար.

ՊՊԿՀ (%) = ՊՊԿՀԱրտաքին (%) + ՊՊԿՀՆերքին (%)

որտեղ՝

ՊՊԿՀ (%)-ը՝ պետական կառավարման հատվածի պարտքն է՝ համախառն ներքին արդյունքի նկատմամբ տոկոսներով արտահայտված.

ՊՊԿՀԱրտաքին (%)-ը՝ պետական կառավարման հատվածի արտաքին պարտքն է՝ համախառն ներքին արդյունքի նկատմամբ տոկոսներով արտահայտված.

ՊՊԿՀՆերքին (%)-ը՝ պետական կառավարման հատվածի ներքին պարտքն է՝ համախառն ներքին արդյունքի նկատմամբ տոկոսներով արտահայտված:

Պետական կառավարման հատվածի ներքին եւ արտաքին պարտքերի՝ համախառն ներքին արդյունքի ծավալի նկատմամբ տոկոսներով արտահայտված ցուցանիշները հաշվարկվում են որպես հաշվետու ժամանակահատվածի (ֆինանսական տարի, եռամսյակ) վերջին օրն ավարտվելու դրությամբ պարտքի՝ օտարերկրյա (պարտքային պարտավորությունների ծավալի համարժեք՝ ԱՄՆ դոլարով արտահայտված) եւ փոխառության ազգային արժույթներով արտահայտված անվանական ծավալների եւ համախառն ներքին արդյունքի եռամսյակային ծավալների գումարի (նախորդ 4 եռամսյակի համար) հարաբերությունների գումար: Ընդ որում, հաշվետու ժամանակահատվածի (ֆինանսական տարի, եռամսյակ) վերջին օրն ավարտվելու դրությամբ արտաքին եւ ներքին պարտքի՝ փոխառության օտարերկրյա արժույթով (պարտքային պարտավորությունների համարժեք՝ արտահայտված ԱՄՆ դոլարով) արտահայտված անվանական ծավալի մի մասը բաժանվում է համախառն ներքին արդյունքի եռամսյակային այն ծավալների գումարի (նախորդ 4 եռամսյակի համար) վրա, որոնք արտահայտված են ազգային արժույթով եւ վերահաշվարկված են ԱՄՆ դոլարով՝ անդամ պետությունների ազգային (կենտրոնական) բանկերի կողմից ազգային արժույթի միջին եռամսյակային փոխարժեքով, իսկ հաշվետու ժամանակահատվածի (ֆինանսական տարի, եռամսյակ) վերջին օրն ավարտվելու դրությամբ արտաքին եւ ներքին պարտքի՝ փոխառության ազգային արժույթով արտահայտված անվանական ծավալի մի մասը բաժանվում է համախառն ներքին արդյունքի՝ ազգային արժույթով արտահայտված եռամսյակային ծավալների գումարի (նախորդ 4 եռամսյակի համար) վրա:

Հանձնաժողովն անդամ պետության առաջարկով ինքնուրույն է հաշվարկում պետական կառավարման հատվածի պարտքի՝ համախառն ներքին արդյունքի ծավալի նկատմամբ տոկոսներով արտահայտված մակրոտնտեսական ցուցանիշը՝ Հանձնաժողովին հաշվետու ժամանակահատվածի (ֆինանսական տարի, եռամսյակ) վերջին օրն ավարտվելու դրությամբ պետական կառավարման հատվածի արտաքին եւ ներքին պարտքի՝ ըստ պարտավորությունների արժույթների (ազգային արժույթով, փոխառության օտարերկրյա արժույթներով (պարտքային պարտավորությունների ծավալի համարժեք՝ ԱՄՆ դոլարով արտահայտված)) ներկայացված անվանական ծավալների, համախառն ներքին արդյունքի՝ ազգային արժույթով արտահայտված եռամսյակային ծավալների (նախորդ 4 եռամսյակի համար), ինչպես նաեւ տվյալ անդամ պետության ազգային (կենտրոնական) բանկի կողմից հաշվարկված՝ ԱՄՆ դոլարի նկատմամբ ազգային արժույթի միջին եռամսյակային փոխարժեքի վերաբերյալ ներկայացվող տեղեկատվության հիման վրա:

Հանձնաժողովն անդամ պետության առաջարկով իրականացնում է պետական կառավարման հատվածի պարտքի՝ համախառն ներքին արդյունքի նկատմամբ տոկոսներով արտահայտված, սույն Մեթոդիկային համապատասխան հաշվարկված ցուցանիշի եւ պետական կառավարման հատվածի պարտքի՝ համախառն ներքին արդյունքի նկատմամբ տոկոսներով արտահայտված այն ցուցանիշի հետ համեմատական գնահատում, որը հաշվարկված է որպես հաշվետու ժամանակահատվածի (ֆինանսական տարի, եռամսյակ) վերջին օրն ավարտվելու դրությամբ պետական կառավարման հատվածի այն պարտքի ծավալի հարաբերություն, որը վերահաշվարկված է ազգային արժույթով՝ արտարժույթի (ԱՄՆ դոլար) նկատմամբ ազգային արժույթի՝ հաշվետու ժամանակահատվածի (ֆինանսական տարի, եռամսյակ) վերջին օրն ավարտվելու դրությամբ անդամ պետության ազգային (կենտրոնական) բանկի կողմից սահմանված պաշտոնական փոխարժեքով՝ համախառն ներքին արդյունքի՝ ազգային արժույթով արտահայտված ծավալի նկատմամբ (նախորդ 4 եռամսյակի համար) :

6. Անդամ պետություններում գնաճի մակարդակի (սպառողական գների ինդեքսի) հաշվարկման մեթոդիկան հիմնվում է «Սպառողական գների ինդեքսի ուղեցույց. տեսություն եւ պրակտիկա» (2007 թվական) փաստաթղթում ներկայացված միջազգային մեթոդաբանության վրա:

Գնաճի մակարդակի (սպառողական գների ինդեքսի) ցուցանիշը տարեկան արտահայտմամբ չափվում է որպես սպառողական ապրանքների եւ ծառայությունների ֆիքսված խմբի՝ վերլուծվող տարվա դեկտեմբեր ամսվա գներով հաշվարկված արժեքի տոկոսային հարաբերություն՝ նախորդ տարվա դեկտեմբեր ամսվա գներով հաշվարկված արժեքի նկատմամբ:

Գնաճի մակարդակի (սպառողական գների ինդեքսի) եռամսյակային դիտանցման համար օգտագործվում է ցուցանիշ, որը տարեկան արտահայտմամբ չափվում է որպես սպառողական ապրանքների եւ ծառայությունների ֆիքսված խմբի՝ ընթացիկ տարվա եռամսյակի վերջին ամսվա գներով հաշվարկված արժեքի տոկոսային հարաբերություն՝ նախորդ տարվա միեւնույն ամսվա գներով հաշվարկված արժեքի նկատմամբ:

Վերլուծական նպատակներով օգտագործվում է գնաճի մակարդակի (սպառողական գների ինդեքսի) ցուցանիշ՝ տարվա սկզբից հաշվարկված ժամանակահատվածի համար, որը չափվում է որպես սպառողական ապրանքների եւ ծառայությունների ֆիքսված խմբի՝ վերլուծվող ամսվա գներով հաշվարկված արժեքի տոկոսային հարաբերություն՝ նախորդ տարվա դեկտեմբեր ամսվա գներով հաշվարկված արժեքի նկատմամբ:

Գնաճի մակարդակի (սպառողական գների ինդեքսի) հաշվարկն անդամ պետությունների կողմից կատարվում է ազգային մեթոդաբանությանը համապատասխան:

Գնաճի մակարդակի (սպառողական գների ինդեքսի) հաշվարկի ժամանակ սպառողական ապրանքների եւ ծառայությունների ֆիքսված խմբի, ինչպես նաեւ սպառողական ապրանքների եւ ծառայությունների ֆիքսված խմբի ընդհանուր ծավալում սպառման բաժնեմասերի (կշիռների) հետ կապված, թույլատրվում են տարբերություններ՝ ելնելով անդամ պետություններում տնային տնտեսությունների (բնակչության) կողմից ապրանքների եւ ծառայությունների սպառման ազգային առանձնահատկություններից:

7. Հաշվի առնելով սույն Մեթոդիկայի 4-6-րդ կետերի դրույթները՝ լիազորված մարմինները Հանձնաժողովին տեղեկատվություն են ներկայացնում պետական կառավարման հատվածի համախմբված բյուջեի պակասուրդի (հավելուրդի), պետական կառավարման հատվածի պարտքի, գնաճի մակարդակի (սպառողական գների ինդեքսի)՝ սույն Մեթոդիկային համապատասխան հաշվարկված ցուցանիշների, ինչպես նաեւ հավելվածի համաձայն սահմանված ցուցանիշների վերաբերյալ:

Լիազորված մարմինների կողմից նշված տեղեկատվության տրամադրումը Հանձնաժողովին իրականացվում է «Եվրասիական տնտեսական միության պաշտոնական վիճակագրական տեղեկությունների ձեւավորման եւ տարածման կարգի մասին» արձանագրությանը համապատասխան («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 4 հավելված):

ՀԱՎԵԼՎԱԾ

Եվրասիական տնտեսական միության անդամ պետությունների տնտեսական զարգացման կայունությունը որոշող մակրոտնտեսական ցուցանիշների հաշվարկման մեթոդիկայի (Եվրասիական տնտեսական հանձնաժողովի կոլեգիայի 2015 թվականի մայիսի 12-ի թիվ 47 որոշման խմբագրությամբ)

**Ցանկ ցուցանիշների,**

**որոնք օգտագործվում են տնտեսական զարգացման կայունությունը որոշող մակրոտնտեսական ցուցանիշների հաշվարկման համար**

|  | Ծածկագիր\* |
| --- | --- |
| I. Պետական կառավարման հատվածի  համախմբված բյուջեի գործառնություններ | |
| 1. Կառավարման կենտրոնական մարմինների բյուջեի եկամուտներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 1 |
| 2. Կառավարման կենտրոնական մարմինների բյուջեի ծախսեր (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 2 |
| 3. Կառավարման կենտրոնական մարմինների բյուջեից վճարվող սոցիալական տրանսֆերտներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 27 |
| 4. Կառավարման կենտրոնական մարմինների բյուջեից վճարվող կենսաթոշակներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 5. Կառավարման կենտրոնական մարմինների պարտքի սպասարկմանն ուղղված վճարներ՝ կառավարման կենտրոնական մարմինների բյուջեից վճարվող (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 24 |
| 6. Կառավարման կենտրոնական մարմինների բյուջեի ոչ ֆինանսական ակտիվների հետ գործառնություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 31 |
| 7. Կառավարման կենտրոնական մարմինների բյուջեի պակասուրդ (հավելուրդ) (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | CSD |
| 8. Կառավարման շրջանային մարմինների բյուջեի եկամուտներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 1 |
| 9. Կառավարման շրջանային մարմինների բյուջեի ծախսեր (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 2 |
| 10. Կառավարման շրջանային մարմինների պարտքի սպասարկմանն ուղղված վճարներ՝ կառավարման շրջանային մարմինների բյուջեից վճարվող (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 24 |
| 11. Կառավարման շրջանային մարմինների բյուջեի ոչ ֆինանսական ակտիվների հետ գործառնություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 31 |
| 12. Կառավարման շրջանային մարմինների բյուջեի պակասուրդ (հավելուրդ) (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | CSD |
| 13. Կառավարման տեղական (մունիցիպալ) մարմինների բյուջեի եկամուտներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 1 |
| 14. Կառավարման տեղական (մունիցիպալ) մարմինների բյուջեի ծախսեր (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 2 |
| 15. Կառավարման տեղական (մունիցիպալ) մարմինների պարտքի սպասարկմանն ուղղված վճարներ՝ կառավարման տեղական (մունիցիպալ) մարմինների բյուջեից վճարվող (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 24 |
| 16. Կառավարման տեղական (մունիցիպալ) մարմինների բյուջեի ոչ ֆինանսական ակտիվների հետ գործառնություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 31 |
| 17. Կառավարման տեղական (մունիցիպալ) մարմինների բյուջեի պակասուրդ (հավելուրդ) (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | CSD |
| 18. Սոցիալական ապահովության հիմնադրամի բյուջեի եկամուտներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 1 |
| 19. Սոցիալական կարիքների համար սոցիալական ապահովության հիմնադրամի բյուջե փոխանցվող նախատեսված վճարներ (հատկացումներ) (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 12 |
| 20. Սոցիալական ապահովության հիմնադրամի բյուջեի ծախսեր (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 2 |
| 21. Սոցիալական ապահովության հիմնադրամի բյուջեից վճարվող սոցիալական տրանսֆերտներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 27 |
| 22. Սոցիալական ապահովության հիմնադրամի բյուջեից վճարվող կենսաթոշակներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 23. Սոցիալական ապահովության հիմնադրամի բյուջեի ոչ ֆինանսական ակտիվների հետ գործառնություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 31 |
| 24. Սոցիալական ապահովության հիմնադրամի բյուջեի պակասուրդ (հավելուրդ) (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | CSD |
| 25. Պետական կառավարման հատվածի համախմբված բյուջեի եկամուտներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 1 |
| 26. Պետական կառավարման հատվածի համախմբված բյուջեի ծախսեր (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 2 |
| 27. Պետական կառավարման հատվածի պարտքի սպասարկմանն ուղղված վճարներ՝ պետական կառավարման հատվածի համախմբված բյուջեից վճարվող (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 24 |
| 28. Պետական կառավարման հատվածի համախմբված բյուջեի ոչ ֆինանսական ակտիվների հետ գործառնություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 31 |
| 29. Պետական կառավարման հատվածի համախմբված բյուջեի պակասուրդ (հավելուրդ) (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | CSD |
| 30. Ազգային (պահուստային) ֆոնդի միջոցները՝ հաշվետու ժամանակահատվածի սկզբի դրությամբ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 31. Մուտքեր ազգային (պահուստային) ֆոնդ՝ հաշվետու ժամանակահատվածի ընթացքում (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 32. Ազգային (պահուստային) ֆոնդի օգտագործումը հաշվետու ժամանակահատվածի ընթացքում (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 33. Ազգային (պահուստային) ֆոնդի միջոցները՝ հաշվետու ժամանակահատվածի վերջի դրությամբ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| II. Պետական կառավարման հատվածի ֆինանսական ակտիվների եւ պարտավորությունների հետ գործառնություններ | |
| 34. Ֆինանսական ակտիվներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 32 |
| 35. Ներքին ֆինանսական ակտիվներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 321 |
| 36. Արժույթ եւ ավանդներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3212 |
| 37. Արժեթղթեր՝ բացառությամբ բաժնետոմսերի (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3213 |
| 38. Վարկեր եւ փոխառություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3214 |
| 39. Վարկեր եւ փոխառություններ՝ այլ մակարդակի բյուջեներին (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 40. Վարկեր եւ փոխառություններ՝ ռեզիդենտ իրավաբանական անձանց (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 41. Վարկեր եւ փոխառություններ՝ ռեզիդենտ ֆիզիկական անձանց (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 42. Բաժնետոմսեր եւ կապիտալում մասնակցության ալ ձեւեր (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3215 |
| 43. Դեբիտորական այլ պարտք (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3218 |
| 44. Արտաքին ֆինանսական ակտիվներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 322 |
| 45. Արժույթ եւ ավանդներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3222 |
| 46. Արժեթղթեր, բացառությամբ բաժնետոմսերի (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3223 |
| 47. Վարկեր եւ փոխառություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3224 |
| 48. Վարկեր եւ փոխառություններ՝ ոչ ռեզիդենտ իրավաբանական անձանց (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 49. Վարկեր եւ փոխառություններ՝ օտարերկրյա պետություններին (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 50. Բաժնետոմսեր եւ կապիտալում մասնակցության ալ ձեւեր (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3225 |
| 51. Դեբիտորական այլ պարտք (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3228 |
| 52. Մոնետար ոսկի եւ ՓՀԻ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 323 |
| 53. Պարտավորություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 33 |
| 54. Ներքին պարտավորություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 331 |
| 55. Արժույթ եւ ավանդներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3312 |
| 56. Արժեթղթեր՝ բացառությամբ բաժնետոմսերի (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3313 |
| 57. Վարկեր եւ փոխառություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3314 |
| 58. Վարկեր եւ փոխառություններ՝ այլ մակարդակի բյուջեներից (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 59. Վարկեր եւ փոխառություններ՝ ռեզիդենտ իրավաբանական անձանցից (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 60. Կրեդիտորական այլ պարտք (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3318 |
| 61. Արտաքին պարտավորություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 332 |
| 62. Արժույթ եւ ավանդներ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3322 |
| 63. Արժեթղթեր՝ բացառությամբ բաժնետոմսերի (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3323 |
| 64. Վարկեր եւ փոխառություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3324 |
| 65. Վարկեր եւ փոխառություններ՝ ոչ ռեզիդենտ իրավաբանական անձանցից (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 66. Վարկեր եւ փոխառություններ՝ օտարերկրյա պետություններից (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 67. Կրեդիտորական այլ պարտք (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) | 3328 |
| III. Պետական կառավարման հատվածի պարտք  1 Կենտրոնական կառավարության պարտք | |
| 68. Կենտրոնական կառավարության արտաքին պարտք (օտարերկրյա արժույթի միլիոն միավորներով (պարտքային պարտավորությունների ծավալի համարժեք՝ ԱՄՆ դոլարով արտահայտված), համախառն ներքին արդյունքի նկատմամբ՝ տոկոսներով) |  |
| 69. Կենտրոնական կառավարության արտաքին պարտք (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 70. Կենտրոնական կառավարության ներքին պարտք (օտարերկրյա արժույթի միլիոն միավորներով (պարտքային պարտավորությունների ծավալի համարժեք՝ ԱՄՆ դոլարով արտահայտված), համախառն ներքին արդյունքի նկատմամբ՝ տոկոսներով) |  |
| 71. Կենտրոնական կառավարության ներքին պարտք (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 72. Կենտրոնական կառավարության պայմանական պարտքային պարտավորություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով)\*\* |  |
| 2. Կառավարման շրջանային մարմինների պարտք | |
| 73. Կառավարման շրջանային մարմինների արտաքին պարտք (օտարերկրյա արժույթի միլիոն միավորներով (պարտքային պարտավորությունների ծավալի համարժեք՝ ԱՄՆ դոլարով արտահայտված), համախառն ներքին արդյունքի նկատմամբ՝ տոկոսներով) |  |
| 74. Կառավարման շրջանային մարմինների արտաքին պարտք (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 75. Կառավարման շրջանային մարմինների ներքին պարտք (օտարերկրյա արժույթի միլիոն միավորներով (պարտքային պարտավորությունների ծավալի համարժեք՝ ԱՄՆ դոլարով արտահայտված), համախառն ներքին արդյունքի նկատմամբ՝ տոկոսներով) |  |
| 76. Կառավարման շրջանային մարմինների ներքին պարտք (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 77. Կառավարման շրջանային մարմինների պայմանական պարտքային պարտավորություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով)\*\* |  |
| 3. Կառավարման տեղական (մունիցիպալ) մարմինների պարտք | |
| 78. Կառավարման տեղական (մունիցիպալ) մարմինների արտաքին պարտք (օտարերկրյա արժույթի միլիոն միավորներով (պարտքային պարտավորությունների ծավալի համարժեք՝ ԱՄՆ դոլարով արտահայտված), համախառն ներքին արդյունքի նկատմամբ՝ տոկոսներով) |  |
| 79. Կառավարման տեղական (մունիցիպալ) մարմինների արտաքին պարտք (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 80. Կառավարման տեղական (մունիցիպալ) մարմինների ներքին պարտք (օտարերկրյա արժույթի միլիոն միավորներով (պարտքային պարտավորությունների ծավալի համարժեք՝ ԱՄՆ դոլարով արտահայտված), համախառն ներքին արդյունքի նկատմամբ՝ տոկոսներով) |  |
| 81. Կառավարման տեղական (մունիցիպալ) մարմինների ներքին պարտք (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 82. Կառավարման տեղական (մունիցիպալ) մարմինների պայմանական պարտքային պարտավորություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով)\*\* |  |
| 4. Պետական կառավարման հատվածի պարտք՝  բացառությամբ համախմբելի դիրքերի փոխկապակցված ցուցանիշների | |
| 83. Պետական կառավարման հատվածի արտաքին պարտք (օտարերկրյա արժույթի միլիոն միավորներով (պարտքային պարտավորությունների ծավալի համարժեք՝ ԱՄՆ դոլարով արտահայտված), համախառն ներքին արդյունքի նկատմամբ՝ տոկոսներով) |  |
| 84. Պետական կառավարման հատվածի արտաքին պարտք (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 85. Պետական կառավարման հատվածի ներքին պարտք (օտարերկրյա արժույթի միլիոն միավորներով (պարտքային պարտավորությունների ծավալի համարժեք՝ ԱՄՆ դոլարով արտահայտված), համախառն ներքին արդյունքի նկատմամբ՝ տոկոսներով) |  |
| 86. Պետական կառավարման հատվածի ներքին պարտք (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով) |  |
| 87. Պետական կառավարման հատվածի պայմանական պարտքային պարտավորություններ (ազգային արժույթի միլիոն միավորներով, համախառն ներքին արդյունքի նկատմամբ՝ տոկոսներով)\*\* |  |

————————————

\* Պետական կառավարման հատվածի համախմբված բյուջեի գործառնությունների ծածկագրերը, ինչպես նաեւ ֆինանսական ակտիվների եւ պարտավորությունների հետ գործառնությունների ծածկագրերը ներկայացված են «Պետական ֆինանսների վիճակագրության ուղեցույցին» (Արժույթի միջազգային հիմնադրամ, 2001 թվական) համապատասխան:

\*\* Տեղեկատվությունը ներկայացվում է վերլուծական նպատակներով:»: